# Általános információk:

**Tanterv: Történeti épületdiagnosztikai és rehabilitációs**

**szakmérnök (TERSLF191) – szakember (TERSLF192)**

**(szakirányú továbbképzés)**

**Tantárgy neve: Magyar Építészettörténet**

**Tantárgy kódja:** EPS001MLTO

**Szemeszter:** 01

**Kreditek száma:** 3

**A heti órák elosztása:** 1 ea / hét

**Értékelés:** vizsga

**Előfeltételek:**

Tantárgy felelős: Dr. Tiderenczl Gábor, egyetemi docens

 Iroda: 7624 Magyarország, Pécs, Boszorkány u. 2. B-332

 E-mail: gtideren@gmail.com

 Munkahelyi telefon: +36 72 503 650 – 23838

Oktató: Dr. Tiderenczl Gábor, egyetemi docens

 Iroda: 7624 Magyarország, Pécs, Boszorkány u. 2. B-332

 E-mail: gtideren@gmail.com

 Munkahelyi telefon: +36 72 503 650 – 23838

## Tárgyleírás

A tantárgy a magyar építészettörténet alapismereteit, összefüggéseit, az egyes építészeti stílusok jellemzőit és kiemelkedő emlékeit mutatja be előadások formájában.

Az egyes történeti korszakok általános jellemzőinek vázolása után a tárgy az egyes korszakok meghatározó épületeit elemezve mutatja be a magyar építészet történetét, a különböző hatásokat és összefüggéseket. A Magyar építészettörténet 1. tantárgy tárgya a magyar népi építészet, Pannónia római kori építészete, a romanika és a gótika korszakának építészete Magyarországon, míg a további történeti korszakokat a Magyar építészettörténet 2. tárgy tárgyalja.

## Oktatás célja

Az oktatás célja az épületdiagnosztikai és rehabilitációs szakmérnökök szakmagyakorlásához szükséges alapvető építészettörténeti háttérismeret elsajátítása, az egyes történeti korszakok jellemzőinek, stílusjegyeinek és kiemelt emlékeinek megismerése.

## Tantárgy tartalma

**Előadások:**

1. **óra – Pannónia római építészete.**

Az ókori Római Birodalom építészettörténetének összefoglaló áttekintése (korszakok, városok általános jellemzői, a római fórum, épülettípusok, infrastruktúra, kiemelkedő emlékek, a római provinciák építészete). Pannónia római építészete: történeti áttekintés, katonai táborok és települések, jellemző épületek és példák.

1. **óra -  Pécsi belvárosi szakmai nap**

Épületlátogatások, helyszíni előadások külön programterv szerint (megjegyzés: a szakmai nap időpontja változhat, illetve amennyiben nem kerül megrendezésre, az előadások értelemszerűen bővebb időkeretben folytatódnak)

1. **óra - Magyar népi építészet**

A népi építészet történeti korszakai: a kezdetleges építmények (Kr. e. 1000–Kr. u. 5. sz.); szállítható és a szilárd építmények (6–11. sz.); az egysejtű ház továbbélése (12–13. sz.); a többhelyiséges ház elterjedése (14–16.sz.); a differenciálódás kora (17–18. sz.); a táji típusok virágkora (19. sz.); az integrálódás kora (20. sz.). A magyar népi építészet táji tagolódása a 18–20. században (az egyes tájegységekre jellemző háztípusok, alaprajzi elrendezések, alkalmazott szerkezetek, formai megoldások, tüzelőberendezések, jellemző gazdasági épületek).

1. **óra - A román kor építészete Magyarországon**

A román kor építészetének általános jellemzői, főbb területei jellemző példákkal – nemzetközi áttekintés. A korai középkor és a preromán építészet Magyarországon. Az érett romanika első korszaka Magyarországon. Érett romanika virágkorának magyarországi műhelyei a XII. század második felében. A későromán kor. A román kor világi építészete Magyarországon: várak és udvarhelyek.

1. **óra – A gótika építészete Magyarországon**

A gótika építészetének általános jellemzői, főbb területei jellemző példákkal – nemzetközi áttekintés.

A koragótika Magyarországon. Kapcsolatok a közép-európai koragótikával. Ciszterci építészet. Az érett gótika építészete Magyarországon. A késő gótika és a kora reneszánsz korának építészete Magyarországon.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív

**Számonkérések**

*Vizsgával záruló tantárgy (PTE TVSz 40§(3))*

**Félévközi ellenőrzések, teljesítményértékelések és részarányuk a vizsga minősítésben (A táblázat példái törlendők.)**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Beadandó féléves feladat* | *max 70pont* | *70 %* |
| *Órai jelenlét és aktivitás* | *max 30 pont* | *30 %* |

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*- látogatta az órákat (tanmenet/tematika ütemezése szerint készült az órákra)*

*- eleget tett/ráutaló magatartást tanúsított a tantárgy teljesítésére, javításra, pótlásra*

*- eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül, a hallgató vizsgára bocsátható,*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik a vizsgán!*

**Vizsga típusa**: írásbeli

A vizsga minimum 40 %-os teljesítés esetén sikeres.

**Az érdemjegy kialakítása (TVSz 47§ (3))**

 30 %-ban az évközi teljesítmény, 70 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

A vizsgajegy megfelelő minőségű beadandó feladatra megajánlható.

## Irodalom

**Kötelező irodalom és elérhetősége:**

[1.] Órai előadások ppt anyagai

A kötelező irodalom a Teams tantárgyi felületén feltöltve elérhető.

**Ajánlott irodalom és elérhetősége:**

1. Tóth Endre & Buzás Gergely. Magyar Építészet. A Rómaiaktól Buda elfoglalásáig. Kossuth Kiadó, Budapest, 2016.
2. Szentkirályi Zoltán. Az építészet világtörténete I.-II. Képzőművészeti Alap Kiadóvállalata, Budapest, 1980.
3. Istvánfy Gyula. Az Építészet története. Őskor - Népi építészet. Nemzeti Tankönyvkiadó, 2000
4. MEK Magyar Elektronikus Könyvtár – népi építészetre vonatkozó publikációk
5. Zádor Mihály. Az építészet története Középkor. Romanika. Tankönyvkiadó, Budapest, 2007.
6. Guzsik Tamás: A középkori építészet története (Összefoglaló, segédlet és ábraanyag)- BME Építészettörténeti és Műemléki Tanszék "A középkori építészet történet" c. tárgy oktatási segédlete
7. Rolf Toman. Román stílus – Építészet – szobrászat – festészet (magyar fordítás). Kulturtrade Kiadó Kft, 1998.
8. A Művészet története sorozat A korai középkor című kötete (Corvina Kiadó)
9. Sulinet: Művészettörténet – XII. A románkor művészete / a magyarországi romanika
10. Marosi Ernő: A középkor művészete I-II.
11. Henri Stierlin. Encyclopedia of World Architecture. Evergreen, 1977
12. Wikipedia és más internetes források

Az ajánlott irodalom egyéni beszerzéssel érhető el.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. PPT vetített órai előadások és ahhoz kapcsolódó beszélgetések.

2. Önálló otthoni munka, kutatás, adatgyűjtés, elemzés (féléves feladathoz, vizsgára…)

**Metodika és szempontrendszer:**

A hallgatók beadandó feladat elkészítésénél alkalmazott probléma feldolgozási módszere leképezi az egyetemi szintű oktatás akadémiai jellegét (kutató-elemző munka).

# Részletes tantárgyi program és követelmények

**Feladatok és követelményrendszerük**

**Beadandó féléves feladat opcionálisan a két feladat közül választható:**

1. **opció: Alaktani gyűjtemény készítése**

Jellegzetes stílusjegyek, tömegalakítási és alaprajzi jellemzők, alaktani elemek gyűjteménye kézi rajzokkal, leírással és példákkal, saját meglátással

A magyar népi építészet, illetve Pannónia és a magyar középkor építészettörténeti korszakainak alaktanából jellemző stílusjegyek, tömegalakítási elvek, alaprajzi, illetve elrendezési megoldások, részletek, valamint egyéb jellemző alaktani elemek (pl. homlokzati megoldások és részletek, boltozatok, kapuzatok, ablakok, pillérek és fejezetek…) bemutatása az alábbiakkal:

* szabadkézi rajzi vázlatok vagy szerkesztett rajzok
* szöveges ismertetés
* táji, települési környezeti jellemzők
* példák, ahol az adott alaktani elem vagy stílusjegy jellemző (a példák felsorolása, mellette egy térképvázlaton jelölve a példa épületek földrajzi elhelyezkedését, célszerűen a példák számozásával)
* saját meglátások, vélemények, választás indoka

Minimum követelmény: legalább 20 alaktani jellemző, illetve stílusjegy bemutatása példánként legalább 1 A4-es vagy A3-as oldalon. a félév témaköreit követve.

1. **opció: Ábragyűjtemény készítése, példák elemzése**

Történeti korszakonként ábragyűjtemény készítése minden korszakra három jellegzetes példa bemutatásával, a magyar népi építészet témakörben korszakonként és tájegységenként 1-1 példával:

- helyszínrajz, alaprajz

- fényképek, egyéb jellemző rajzok vagy ábrák

- főbb jellemzők felsorolása vázlatpontokban

- saját meglátás, értékelés, összevetések, választás indoklása

- egy kiválasztott példa részletes bemutatása és elemzése

Az ábrajegyzék leadása: A/3-as füzetben vagy pdf/world formátumban megküldve

## Program heti bontásban

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. |  | *Minden előadás után a vonatkozó ppt prezentáció és a vonatkozó ajánlott irodalom* | *A féléves beadandó feladat feldolgozása témakörönként célszerűen mindig az adott témakör előadása után, a félév végére véglegesítve* *Alaktani opcionális feladat egyéni feldolgozása szakirodalom alapján* | *A teljesítés határideje összesítve a félév végéig* |
| 2. |  |
| 3. | 1. Pannónia római építészete |
| 4. |  |
| 5. | 2. Pécsi belvárosi szakmai nap *(amennyiben megrendezésre kerül, időpontja változhat)* |
| 6. |  |
| 7. | 3. Magyar népi építészet  |
| 8. |  |
| 9. |  |
| 10. |   |
| 11. |  |
| 12. | 4. A román kor építészete Magyarországon |
| 13. |  |
| 14. | 5. A gótika építészete Magyarországon |



 ..……………………….

 tantárgyfelelős

Pécs, 2024.08.26.